Ruĝaventra papago

Ruĝaventra papago (Poicephalus rufiventris) estas specio de Afrikaj papagoj el genro Poicephalus. Ili estas relative malgrandaj papagoj ĉ. 23 cm je longo kun plejparte grizece verda plumaro. Distinga trajto de tiu ĉi specio, kiu apartigas ĝin de aliaj specioj de la sama genro, estas brilruĝece oranĝkoloraj ventroj de la iĉoj. Ventroj de inoj estas same verdecaj kiel aliaj partoj de ilia plumaro.

Oni devas eviti konfuzon kun la sudamerika Ruĝventra arao (Orthopsittaca manilatus), similnoma pli granda papago. 

 Priskribo 
altdekstre|maldekstra|eta|Juna iĉa ruĝaventra papago en kaptiteco. Notu la nigrajn irisojn tipajn por junuloj.
Ruĝaventra papago estas relative malgranda birdo kiu longas 23 cm kaj pezas ĝis 140 g. Ĝia plumaro estas plejparte grizece verda, pli grizeca ĉe supraj/dorsaj partoj, pli verdeca ĉe la malsupraj/ventraj. Plenkreskaj birdoj havas verdajn "pantalonojn" el plumoj sur kruroj, ruĝajn irisojn kaj malhele grizajn bekojn. La specio havas prominentan , ĉar plenkreskaj iĉoj havas tre brile ruĝece oranĝkolorajn brustojn kaj ventrojn, dum brustoj kaj ventroj de inoj estas verdaj aŭ grizece verdaj. Malsimile de plejparto de aliaj sekse duformaj papagoj, tiu ĉi duformismo observeblas tre frue, eĉ antaŭ la unua mudo. Ĝi rimarkeblas eĉ ĉe junaj birdidoj kiuj ankoraŭ ne elnestiĝis.

 Reproduktado 
maldekstra|eta|Paro de ruĝaventraj papagoj en Naturrezervejo Samburu, Kenjo. La iĉo (ekstere) estas konstruinta neston por la ino (ene).
Ruĝaventra papago nestas en arbotruoj. La ovoj estas blankaj kaj plej kutime po tri por ĉiu ovaro. La ino kovas la ovojn dum averaĝe 28 tagoj kaj la idoj elnestiĝas post ĉ. 63 tagoj post eloviĝo.

 Referencoj 

Kategorio:Papagedoj
Kategorio:Birdoj de Orienta Afriko